
ИЗВОД ИЗ ЗАПИСНИКА СА XXIII РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 27.03.2023. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXIII редовна сједница Скупштине општине Теслић одржана је у понедјељак, дана 27.3.2023. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић и исту је сазвао актом број: 01-013-19/23 од дана 17.3.2023. године.

На почетку сједнице је било присутно 27 одборника, чиме су се стекли услови да Скупштина може легитимно и несметано доносити одлуке. Одсутни су били одборници: Срђан Кљечанин и Рамо Топовчић. Одборник Срђан Књечанин није обавијестио предсједника СО о разлогу свог одсуства, док је одборник Рамо Топовчић одсутан због болести. Сједници су такође присуствовали: замјеник Hачелника општине Теслић, Милован Станковић, начелници одјељења Општинске управе Теслић, те представници медија. Прије утврђивања Приједлога Дневног реда, предсједник СО је ставио на расправу Извод из записника са ХХII редовне сједнице, одржане 9.2.2023. године. С обзиром на то да није било примједби на Извод из записника са XХII редовне сједнице, предсједник СО је исти дао на гласање, који је једногласно усвојен:

Гласање: ЈЕДНОГЛАСНО „ЗА“ (27 одборника).

Предсједник СО је обавијестио одборнике СО Теслић да је засједала Комисија за прописе и која је утврдила да су предложени акти за XXIII редовну сједницу СО Теслић у складу са законском регулативом. 

Осврћући се на Приједлог Дневног реда за 23. редовну сједницу СО Теслић, предсједник СО је констатовао да се са дневног реда повлачи тачка 9. (Приједлог Aкционог плана за реализацију циљева из Стратегије  развоја  општине Теслић у 2023. години), тачка 17. (Извјештај о утрошку средстава за спортске манифе-стације и школска такмичења, из буџета општине Теслић за 2022. годину) и тачка 18. (Извјештај о раду о пословању ЈЗУ Дом здравља "Свети Сава" Теслић у 2022. години). Када је у питању Извјештај Дома здравља, исти је повучен на приједлог Одјељења за финансије, због детаљњијег усаглашавања трезорске евиденције са евиденцијом Дома здравља.

Предсједник СО је нагласио да се раду сједнице придружио Милан Миличевић, Начелник општине Теслић.
На основу члана 70. Пословника о раду Скупштине  општине Теслић („Службени гласник општине Теслић“, број: 4/17) Начелник општине Теслић предлаже допуну дневног реда са сљедећим тачкама: 
1. Извјештај о реализацији Програма изградње инфраструктуре на подручју општине Теслић у 2022. години;
2. Приједлог Програма изградње инфраструктуре у 2023. години.
Након што је отворио расправу и утврдио да од стране одборника СО Теслић није било приједлога за измјену и допуну дневног реда, предсједник СО је исти ставио на гласање, уз предложене измјене и допуне дневног реда, предложене од Начелника општине Теслић:

Д н е в н и  р е д

1. Приједлог годишњег Плана утрошка средстава по основу прихода од накнаде за продају шумских дрвних сортимената у 2023. години;

2. Приједлог Одлуке о додјели општинских признања;

3. Приједлог Одлуке о усвајању измјене дијела Регулационог плана Централног манифестационог трга и дијела Регулационог плана С1Ц1, у Теслићу;
4. Приједлог Одлуке о начину и условима продаје грађевинског земљишта непосредном погодбом ради изградње објекта вјерске заједнице у КО Булетић;
5. Приједлог Одлуке о прихватању задужења општине Теслић код Европске инвестиционе банке по „Пројекту водовода и канализације у Републици Српској  II ( FIN0 90.345);
6. Приједлог Плана рада Начелника општине и одјељења Општинске управе за 2023. годину;
7. Извјештај о реализацији Програма одржавања локалних и некатегорисаних путева и мостова на подручју општине Теслић у 2022. години; 

8. Приједлог Програма одржавања локалних  путева  на подручју општине Теслић у 2023. години; 
9. Извјештај о реализацији Програма заједничке комуналне потрошње у 2022. години;
10. Приједлог Програма заједничке комуналне потрошње у 2023. години;
11. Извјештај о реализацији Програма изградње инфраструктуре на подручју општине Теслић у 2022. години;
12. Приједлог Програма изградње инфраструктуре у 2023. години;
13. Извјештај о усаглашавању Стратегије развоја општине Теслић за период 2018-2027. година са законским прописима;
14. Извјештај Општинске борачке организације Теслић, о утрошку средстава из буџета општине Теслић за 2022. годину;
15. Извјештај Општинске организације Црвеног крста општине Теслић, о утрошку средстава из буџета општине Теслић за 2022. годину;
16. Извјештај СПКД „Просвјета“ Теслић, о утрошку средстава из буџета општине Теслић за 2022. годину;
17. Извјештај КД „Препород“ Теслић, о утрошку средстава из буџета општине Теслић за 2022. годину;
18. Извјештаји о раду о пословању јавних предузећа и установа у 2022. години:

· ЈУ Центар за социјални рад Теслић,
· ЈПУ Дјечији вртић "Палчић" Теслић, 

· ЈУ Народна библиотека "Данило Киш" Теслић, 

· ЈУ Туристичка организација општине Теслић, 

· ЈУ Спортски центар „Радолинка“ Теслић,
· ЈУ „Културни центар Теслић
· ПКД „Рад“ а.д. Теслић,
· КП „Комуналац“ а.д. Теслић,
19. Извјештај o раду у Скупштини акционара општине ПКД „Рад“ а.д. Теслић и КП „Комуналац“ а.д. Теслић за период 01.01. – 31.12.2022. године;
20. Одборничка питања;

21. Разно. 

Приједлог дневног реда је усвојен са:
Гласање: 18 „ЗА“, 0 „ПРОТИВ“, 9 „УЗДРЖАНИ“ (27 одборника).

Ад. 1. Приједлог годишњег Плана утрошка средстава по основу прихода од накнаде за продају шумских дрвних сортимената у 2023. години;

Уводно излагање је изнио Милован Станковић, замјеник Начелника општине Теслић.

Ђорђе Гајић – „Министарство пољопривреде, водопривреде и шумарства је дало сагласност на Приједлог годишњег плана, али ме занима има ли икакав мониторинг да се поднесе извјештај, a не само план, да се види да ли смо извршили послове који су наведени у плану, на које је претходно Министарство дало сагласност. На прошлој сједници СО Теслић смо видјели да се не одраде ставке које су наведене у плановима и програмима. Радује ме прва ставка која ће се радити, а то је 'Изградња пјешачке стазе уз регионални пут, дионица Барићи – Доњи Ранковић, дужине 1.300 метара', али сам у недоумици да ли је то други дио стазе, пошто смо прошле године у априлу мјесецу изгласали и уговорили радове за први дио. Од априла 2021. године нам се кроз планове провлачи ставка 'Завршетак започете реконструкције локалног пута Жарковина – Витковци, ди-оница дужине 500 метара', па ме занима да ли ће то до краја мандата бити асфалтирано и завршено?“ (...)
Радислав Ђурић – Рекао је да се из рејона Блатница – Криваја - Очауш оствари 61% прихода од укупне накнаде за продају шумских дрвних сортимената, то је цирка 650.000,00 КМ, а враћа се око 20% у наведене крајеве и то за реконструкцију некатегорисаног пута у МЗ Угодновић, засеок Палине (дионица дужине 800 метара, ширине четири метра) у износу од 150.000,00 КМ и за реконструкцију некатегорисаног пута у МЗ Младиковине, засеок Цвијићи (дионица Милан поље – Цвијићи, дужине 500 метара, ширине три метра) што ће коштати 74.000,00 КМ. „Пракса би требала бити да се бар 80% средстава врати у крајеве одакле су извезени шумски дрвни сортименти. Занима ме шта је са дионицом Милан поље – Цвијићи, она је била планирана прошле године, исто 500 метара и наведена дионица није урађена. Да ли је то нова дионица од 500 метара која треба да се уради или ће се урадити укупно 500 метара тог путног правца, што је било у плану да се уради прошле године, али није урађено“?
Александар Шакановић – „Када је у питању насипање путева, сама територија Општине Теслић је јако велика и изискује домаћински однос када су у питању све путне комуникације и на неки начин ми морамо бити свјесни да с обзиром на обим и величину тих путних праваца, требамо приступити на начин да те путеве држимо у што бољем стању. Био бих најсрећнији да у финансијском смислу имамо могућност да један већи дио тих путних праваца асфалтирамо, али то наравно није могуће и зато мислим да су ово оправдана средства што се улажу у насипање путне мреже. Везано за ставку 'Изградња пјешачке стазе уз регионални пут, дионица Барићи – Доњи Ранковић, дужине 1.300 метара', мислим да је ово оправдано да се ради, јер се ради о пјешачкој стази која има задатак да у првобитном смислу обезбиједи сигурно кретање пјешака, а знамо да је путни правац према Чечави јако опасан и свакако да подржавам ту активност.“ (...) Сумирајући наведено, констатовао је да ће Клуб одборника СДС-а подржати предложени План.
Саид Ајановић – „Ово су приједлози који су рекандидовани од прошле године које нисмо успјели да урадимо. Десет уговора је прекинуто и за те уговоре ће поново бити расписани тендери и то ћете видјети у сљедећим тачкама дневног реда. Везано за питање одборника Ђорђа Гајића, одговор је да се наведена ставка односи на први дио стазе, а осврћући се на питање одборника Радислава Ђурића, одговор је да се ставка 'Реконструкција некатегорисаног пута у МЗ Младиковине, засеок Цвијићи (дионица Милан поље – Цвијићи, дужине 500 метара, ширине три метра)' односи на оних 500 метара што је било предложено прошле године.“

Пошто није више било пријављених за дискусију, предсједник СО је дао на гласање Приједлог годишњег Плана утрошка средстава по основу прихода од накнаде за продају шумских дрвних сортимената у 2023. години, План је усвојен са:
Гласање: 18 „ЗА“, 0 „ПРОТИВ“, 9 „УЗДРЖАНИ“.

Ад. 2.
Приједлог Одлуке о додјели општинских признања и награда;
Предраг Девић – „Жао ми је што ни ове године није уважен приједлог који је дошао из опозиције и ово је доказ да се на беспотребним стварима дијелимо, јер не дајете могућност за било какву комуникацију ни сарадњу. За све предложене кандидате на овом списку сматрам да су изузетно заслужни за свој лик и дјело. Искористио сам своје одборничко право и предложио сам човјека који је из Теслића, који је основао нешто што је кровна установа, удружење у Босни и Херцеговини и Републици Српској и генерално у свијету један од првих који се посветио раду особама са дауновим синдромом (Down syndrome). Био сам максимално коректан када сам предлагао, па сам Зорана Јелића предложио за златну или за сребрену плакету, могла се предложити и захвалница, али није ни Комисија ни онај ко је о свему овоме одлучавао нашао за сходно да то уважи.“
Стојан Смиљанић – „Ове године смо искористили прилику да се са златном плакетом захвалимо Чешкој развојној агенцији која је уложила бесповратна средства у Општину Теслић. Када су у питању сребрене плакете, првенствено похвљујем Удружење добровољних давалаца крви на најхуманијем раду“. Апеловао је да се убудуће што више кандидата предлаже за додјелу општинских признања и награда.
Синиша Гаврић – Рекао је да у Приједлогу Одлуке о додјели општинских признања и награда, у разлозима за доношење одлуке, није наведен његов приједлог да начелник Одјељења за просторно уређење, Никола Стокић, добије општинско признање, зато што је својим радом урадио да Општина Теслић има овакав изглед и то ће остати будућим покољењима и таквом човјеку треба одати признање.
Недељко Керић – Сматра да је штета што није пронађено простора да се Зорану Јелићу додијели једно од Општинских признања. „Тужно је да у вријеме када цијели свијет прича о емпатији, о инклузији, да нисмо могли наћи простора да се таквом човјеку захвалимо. То је амбасадор инклузије и емпатије из Теслића, човјек који промовише Теслић својим несебичним радом и залагањем.“
Ђорђе Гајић – „Шта вриједи предлагати кандидате за додјелу Општинских признања и награда, када сваки приједлог одбаците. Одбили сте ове године приједлог за Зорана Јелића, прошле године је одбијен приједлог да се општинско признање додијели Давору Петровићу, а ради се о човјеку који је из властитих средстава донирао у Дом здравља „Свети Сава“ Теслић око 100.000,00 КМ за адаптацију и реконструкцију просторија Консултативно-специјалистичке амбула-нте Педијатрије Дома здравља.“
Драженко Вуковић – Сматра да би се требао значајно проширити број за додјелу Општинских принања и награда и није ту значајна никаква финансијска награда, јер мисли да је далеко значајније признање које се даје тим приједлозима. „Када је ријеч о Зорану Јелићу, човјеку који је основао Удружење са дауновим синдромом, ја сам лично био у Бања Луци и заиста предлажем свима да посјете и да виде како је на симпатичан начин уређен тај простор и не видим разлог зашто се на том мјесту не би нашло једно наше признање. Ту долазе људи из читавог свијета и мислим да је боље да се ту на неки начин промовише наша Општина.“
Радислав Ђурић – Мишљења је да се по овом питању не требају дијелити и не треба бити против било кога, али није било толико приједлога да се није могла додијелити бар захвалница човјеку који је основао Удружење са дауновим синдромом.

Александар Шакановић – Када су у питању приједлози за додјелу Општинских признања и награда, констатовао је да сви приједлози на неки начин заслужују поштовање и признање. „Што се тиче Чешке развојне агенције, то су људи који нису са ових простора, домаћини, али с обзиром на то да су заиста велики износ новца уложили у постројење у послијератоном пројекту (FISHE пројекат), мислим да с правом требају да понесу епитет златне плакете“. (...) 
Недељко Ђурић – Нагласио је да овдје не постоји никакво политиканство и да ће Клуб одборника СНСД-а подржати Приједлог Одлуке о додјели општинских признања и награда.
Како је исцрпљена расправа поводом ове тачке дневног реда, предсједник СО је дао на гласање Приједлог Одлуке о додјели општинских признања и награда, Одлука је једногласно усвојена:

Гласање: ЈЕДНОГЛАСНО „ЗА“ (27 одборника).

Предсједник СО је дао паузу од 10 минуте ради припреме пројектора за наредну тачку дневног реда. (10:53)

Ад. 3.
Приједлог Одлуке о усвајању измјене дијела Регулационог плана Централног манифестационог трга и дијела Регулационог плана С1Ц1, у Теслићу;
Уводно излагање је изнијела Мирјана Синадиновић, представница УРБИС центра Бања Лука.

Стојан Смиљанић – „Пошто се ради о централном дијелу града и да смо ту имали доста неизгледних објеката, овим планским рјешењем ће централни дио града изгледати много љепше, с обзиром на то да ће бити пет нових стамбених објеката и довољно паркинг простора“.
Ђорђе Гајић – „Крајње је неозбиљно да данас одлучујем о Приједлогу Одлуке, а нисам био обавијештен о одржавању јавне расправе. То су одлуке које се односе на будућност Теслића, нас, наше дјеце. (...) Такође, имам замјерку на констатацију 'затварања путева'. Путеве треба отварати, а не затварати, једино их можемо затварати у случају да отварамо алтернативне путне правце.“ (...) Казао је да се повећава спратност зграда, али је у граду проблем паркинга све више изражен и требало би убудуће више водити рачуна о тим стварима. Сумирајући изложено, апеловао је на уређење града у циљу да буде што љепште и функционалније и да се убудуће грађани упознају са јавним расправама.
Никола Стокић – „Ми у средствима јавног информисања (Блиц, К3, Студио М) оглашавамо седам дана прије почетка јавног увида и јавни увид траје мјесец дана. Након јавног увида, организујемо јавну расправу коју оглашавамо седам дана прије одржавања у средствима информисања и тај исти дан на дан јавне расправе. Ништа није сакривено, ништа није тајно, све је транспарентно“.
Учешће у дискусији у виду реплике ја дао одборник Ђорђе Гајић.

Мирјана Синадиновић (УРБИС) – „Јавни увид о Нацрту предложеног Регулационог плана је одржан од 24.1.2023 до 27.2.2023, а јавна расправа је одржана 17.3.2023. године и сала је била прилично испуњена и у средствима јавног информисања увијек буде више од једне објаве“.

Никола Стокић – Рекао је да ће прихватити сугестију одборника Ђорђа Гајића и убудуће ће се позиви за јавне расправе објављивати на друштвеним мрежама и на страници Општине.

Предсједник СО је закључио расправу и дао на гласање Приједлог Одлуке о усвајању измјене дијела Регулационог плана Централног манифестационог трга и дијела Регулационог плана С1Ц1, у Теслићу, Одлука је усвојена са:

Гласање: 26 „ЗА“, 1 „ПРОТИВ“, 0 „УЗДРЖАНИ“.

Ад. 4.
Приједлог Одлуке о начину и условима продаје грађевинског земљишта непосредном погодбом ради изградње објекта вјерске заједнице у КО Булетић;
С обзиром на то да није било пријављених за расправу, предсједник СО је дао на гласање Приједлог Одлуке о начину и условима продаје грађевинског земљишта непосредном погодбом ради изградње објекта вјерске заједнице у КО Булетић, Одлука је једногласно усвојена:

Гласање: ЈЕДНОГЛАСНО „ЗА“ (27 одборника).
Ад. 5.
Приједлог Одлуке о прихватању задужења општине Теслић код Европске инвестиционе банке по „Пројекту водовода и канализације у Републици Српској  II ( FIN0 90.345);
Како није потребно уводно излагање, предсједник СО је отворио расправу поводом ове тачке дневног реда.

Ђорђе Гајић – „Ово је пројекат који смо подржали и који је требао да се ради давно. Везано за кредит, спорно ми је да је грејс период шест година. То је нешто што није добро, то показује да смо ми неликвидни, поред свих прихода које имамо нисмо у стању да сервисирамо обавезе на вријеме, не плаћамо разне ствари, каснимо са разним исплатама, а редовно запошљавамо нове људе.
Милован Станковић – „Процјена је да ће се овај пројекат реализовати у шест година, Општина Теслић већ ове године планира да започне процедуру уговарања, тако да ћемо бити међу првима који имамо спремну пројектну документацију коју ћемо реализовати. Ми смо кредитни аранжман прихаватили који је опште испре-говаран са нивоа Босне и Херцеговине, који је прихватила и влада Републике Српске и тај кредит тренутно нема никакав утицај на тренутно стање када је у питању ликвидност локалног Буџета општине Теслић или буџета других локалних заједница“.
Предсједник СО је закључио расправу и дао на гласање Приједлог Одлуке о прихватању задужења општине Теслић код Европске инвестиционе банке по „Пројекту водовода и канализације у Републици Српској II ( FIN0 90.345), Одлука је једногласно усвојена:

Гласање: ЈЕДНОГЛАСНО „ЗА“ (26 одборника).

Ад. 6.
Приједлог Плана рада Начелника општине и одјељења Општинске управе за 2023. годину;

Пошто није било потребно уводно излагање, предсједник СО је отворио расправу поводом ове тачке дневног реда.
Синиша Гаврић – „Годинама уназад је овај План 'невидљив', Начелник општине има неке друге обавезе које су невезане за локалну заједницу и зато смо ту гдје јесмо. Општина Теслић никада неуреднија била није, никада прљавија. Из овог годишњег извјештаја  не можемо видјети ништа, буквално је преписан из прошле године. Неколико пута преписана систематизација радних мјеста, надлежности одјељења и то садржи План рада Начелника општине.“ (...) 
Стојан Смиљанић – „Овај документ није Извјештај за претходну годину, већ план рада за текућу годину везано за рад Начелника и Општинске управе и не бих се сложио са констатацијом претходника да има недостатак кадрова. Само када прочитате везано за стручну спрему за сва одјељења која су набројана у овом Плану, видјећете да се ту углавном ради о високошколском кадру.
Пошто није више било пријављених за расправу, предсједник СО је дао на гласање Приједлог Плана рада Начелника општине и одјељења Општинске управе за 2023. годину, План је усвојен са:

Гласање: 18 „ЗА“, 8 „ПРОТИВ“, 0 „УЗДРЖАНИ“.

Ад. 7.
Извјештај о реализацији Програма одржавања локалних и некате-горисаних путева и мостова на подручју општине Теслић у 2022. години; 
Уводно излагање је изнио Саид Ајановић, начелник Одјељења за стамбено – кому-налне послове.

Радислав Ђурић - „Као предсједник Савјета мјесне заједнице имам највише позива из разлога што треба да се наспе пут и да се очисти снијег. Требали би мало модернизовати ову ситуацију. Много средстава се одваја за путаре, 258.000,00 КМ и од њих нема неке користи. Ја бих предложио, када се раде лотови за одржавање путева, да се ту убаци да тај што узима лотове одрађује и чишћење снијега и насипање путева, кресање грана.“ (...)
Ђорђе Гајић – „О путарима говорим од кад сам дошао у одборничке клупе и то је заиста смијешно. Видим да сте ове лотове укрупнили, мислим да би их требало уситнити, јер може доћи до ситуације да ће одређене фирме узети посао и на крају неће моћи завршити све послове. Могло би се распоредити на начин да, примјера ради, човјек из Чечаве ради лот у Чечави. У Чечавском крају се није радило скоро ништа. Као предсједник Савјета МЗ Доњи Ранковић немам информацију колико је средстава утрошено, колико је радова урађено у Доњем Ранковићу. Када и како ћемо расписати, уговорити и на крају покрпити рупе на асфалту у Доњем Ранковићу? Могли сте у Извјештају навести колико има дрвених, а колико има бетонских мостова у циљу да се направи дугорочни план колико ћемо на годишњем нивоу избетонирати тих плочастих пропуста и мостова, колико ћемо уштедјети на дрвеној грађи и да направимо пројекцију за будућност када би се могло све завршити.“ (...)

Након дискусије начелника Одјељења за стамбено – комуналне послове, Саида Ајановића, учешће у дискусији у виду реплика су узели одборници: Радислав Ђурић и Ђорђе Гајић.

Како је исцрпљена расправа, предсједник СО је дао на гласање Извјештај о реализацији Програма одржавања локалних и некатегорисаних путева и мостова на подручју општине Теслић у 2022. години, Извјештај је усвојен са:

Гласање: 18 „ЗА“, 7 „ПРОТИВ“, 0 „УЗДРЖАНИ“.

Ад. 8.
Приједлог Програма одржавања локалних путева на подручју општине Теслић у 2023. години; 
С обзиром на то да није потребно уводно излагање, предсједник СО је отворио расправу поводом ове тачке дневног реда.

Радислав Ђурић – „Није ми јасно на основу чега су сви лотови исти, без обзира која је мјесна заједница и колико је мјесних заједница, 2.500 кубика насипа и 50 радних сати са комбинованом машином. По овоме се види да се овдје није озбиљно пришло послу.“

Ђорђе Гајић – „Занима ме да ли је могуће извршити процјену и правити план и програм да се не изађе на терен и да се не позову предсједници Савјета мјесинх заједница? (...) Сада расписујете тендер, има ли неких консеквенци за извођаче који нису урадили посао прошле године, који су потписали уговор и не раде ништа до краја године? Долазе тек на крају године у децембру мјесецу када је све мокро, када је за насип потребно дупло више материјала у односу када је вријеме сухо. Да ли ће се моћи поново пријавити извођачи који су лоше радили свој посао, да ли има нека 'црна листа' да се такви извођачи елиминишу и да се на тендер прија-вљују извођачи који су добро извршили посао и они који нису имали прилике, а могли би урадити посао како треба? Може ли се тражити одређена гаранција о добром извршеном послу?“ 
Стојан Смиљанић – „Најефикаснији период за насипање путева јесте крај маја и почетак јуна мјесеца и мислим да је рађена реорганизација ових лотова и овдје пише: 'Оквирна количина планираног насипа и Оквирна количина планираног ангажовања комбинованих машина по сату', тако да мислим да је уобзирено и нормално је да је то подложно мијењању. Већина наших некатегорисаних путева је неасфалтирана и свјесни смо чињенице да народ очекује да Општина и треба да одржава ове путеве.“
Предсједник СО је дао на гласање Приједлог Програма одржавања локалних путева на подручју општине Теслић у 2023. години, Програм је усвојен са:

Гласање: 16 „ЗА“, 0 „ПРОТИВ“, 7 „УЗДРЖАНИ“.

Ад.9.
Извјештај о реализацији Програма заједничке комуналне потрошње у 2022. години;
Уводно излагање је изнио Саид Ајановић, начелник Одјељења за стамбено-комуналне послове.

Ђорђе Гајић – „Kaда је у питању расвјета, ја сам прошле године говорио да је потребно да се уради категоризација и да се расвјета ради гдје је заиста потребна. Гину нам пјешаци на магистралном путу гдје нема расвјете, а 300-400 расвјетних тијела гори у селу за које сам сигуран да неће заноћити 50 људи. Говорио сам да се у расвјетна тијела уграде уређаји да послије поноћи ради свака друга сијалица или да расвјета не ради никако од 02:00 до 04:00 ујутро и да на тај начин смањимо трошак. Када је у питању ставка 3. (Зимска служба - Уговор са КП „КОМУНАЛАЦ“ А.Д. Теслић), планирано је да се утроши 127.582,80 КМ, а утрошено је 154.521,98 КМ. Колико се сјећам, ове године није било неког великог снијега, колика би тек потрошња била да је била јака зима да се тај снијег очисти? Зашто је већа ставка 'Зимска служба - Уговор са КП „КОМУНАЛАЦ“ А.Д. Теслић'  у односу на планирано?“ Осврћући се на ставку 9. (Санација постојеће и проширење градске депоније) рекао је да се сваке године у Програму наводи, дизала се прашина и да су се одржавали састанци са ШГ „Борја“ Теслић. „Због чега то није урађено, зашто се сваке године наводи у програму и планира да се изврши, а не извршимо? Због чега се у овом програму налази ставка 'Замјена греда и патосница на мосту у МЗ Гомјеница-језеро', зар се није могло ово урадити из ставке другог Програма, гдје су се радиле трибине у Прибинићу“?
Милован Станковић – „Није у питању да су се трошиле паре са једне врсте средстава на друга, него једноставно погрешно класификовање и онда када су правили извјештај морали су користити тај податак, иако то није практично предмет тог документа.“ 
Предсједник СО је дао на гласање Извјештај о реализацији Програма заједничке комуналне потрошње у 2022. години, Извјештај је усвојен са:
Гласање: 18 „ЗА“, 0 „ПРОТИВ“, 7 „УЗДРЖАНИ“.

Ад. 10. Приједлог Програма заједничке комуналне потрошње у 2023. години;
Уводно излагање је изнио Саид Ајановић, начелник Одјељења за стамбено-комуналне послове.

Ђорђе Гајић – Анализирајући ставку 'Чишћење и одржавање макадамских саобраћајница са купљењем крупнијег отпада и одлагање у канте за смеће', занима га гдје се чисте макадамске саобраћајнице на Општини Теслић? „Начин на који се перу цесте је застарио и треба се угледати на друге градове како се врши прање цеста. Постоје комунална возила са четкама, овлаживачима да се не диже прашина и који крупни отпад усисава. Имам сазнања од колега који живе у граду да се улице, које су наведене у програму, оперу једном или ниједном у години дана. (...) 
Стојан Смиљанић – „Велика средстава се издвајају за расвјету, више од трећине средстава предвиђених овим програмом. Свједоци смо и чињенице да ћемо у овој години морати радити одређене рестрикције, пошто је цијена електричне енергије отишла ка горе. Мислим да у маси праваца гдје имамо расвјету бар од 00:00 до 05:00 сати нема никаквог ефекта и требали би ићи у рестрикцију у том смислу“.

Добрила Дринић Малић – „Када је у питању чишћење и одржавање макадамских саобраћајница, ту су тачно наведене улице, чак поред тих имају још двије улице и ту се не подразумијева машинско чишћење и одржавање као што је случај са асфалтним улицама. То одржавање се односи на орезивање грмља, чишћење и уклањање отпада. (...) Када је у питању прање улица, тачно је да се деси да се у овом периоду на очисте улице другог приоритета, али се исто деси да се улице првог приоритета очисте и три пута седмично.“ (...) Осврћући се на питање возила за чишћење улица, нагласила је да је КП „Комуналац“ а.д. Теслић у фази тражње и набавке једног мањег чистача, који ће бити довољан за Општину Теслић.
Учешће у расправи у виду реплика су узели одборници: Ђорђе Гајић и Добрила Дринић Малић.
Саид Ајановић – Рекао је да се људи понашају катастрофално према заједничкој и друштвеној имовини, почевши од разбијања аутобуских стајалишта, извртања канти за смеће и не зна ко би на томе требао радити, поред свих објективних проблема.
Учешће у дискусији у виду реплике су узели одборници Предраг Девић и Стојан Смиљанић.

Предсједник СО је дао на гласање Приједлог Програма заједничке комуналне потрошње у 2023. години, Програм је усвојен са:

Гласање: 17 „ЗА“, 0 „ПРОТИВ“, 6 „УЗДРЖАНИ“.

Ад. 11. Извјештај о реализацији Програма изградње инфраструктуре на по-дручју општине Теслић у 2022. години;
Радислав Ђурић – Рекао је да је у Извјештају наведено да је утрошено 16.000,00 КМ за засеок Цвијићи у Младиковинама, а ништа није урађено. Гдје су средства тачно утрошена?
Ђорђе Гајић – Упитао је предлагача због чега се раде ствари које нису планиране, а због чега се не раде ствари које су планиране Програмом. „Када се прошле године усвајао програм, највише сам се обрадовао изради пјешачке стазе о којој стално говорим, а и тениском терену, питање је да ли ће бити и ове године урађен?“
Саид Ајановић – Осврћући се на питање одборника Радислава Ђурића, рекао је да је ту извођач уведен у посао, испоставио је прву привремену ситуацију на активности које је имао на томе и то је оно што је фактурисано од извођача који је уведен у посао за прошлу годину и на тим пројектима ће се радови наставити. „Везано за пројекте који су рађени, а нису планирани програмом, када се објективно погледа примјера ради 'Уређење трга у МЗ Прибинић', ту се појавило клизиште које се морало одмах санирати и таквих ставки има наведених још у извјештају.“

Предсједник СО је дао на гласање Извјештај о реализацији Програма изградње инфраструктуре на по-дручју општине Теслић у 2022. години, Извјештај је усвојен са:
Гласање: 18 „ЗА“, 0 „ПРОТИВ“, 6 „УЗДРЖАНИ“.

Ад. 12. Приједлог Програма изградње инфраструктуре у 2023. години;
Како није било пријављених за расправу, предсједник СО је дао на гласање Приједлог Програма изградње инфраструктуре у 2023. години, Програм је једноглано усвојен:

Гласање: ЈЕДНОГЛАСНО „ЗА“ (24 одборника).

Ад.13. Извјештај о усаглашавању Стратегије развоја општине Теслић за период 2018-2027. година са законским прописима;
Уводно излагање је изнио Милован Станковић, замјеник Начелника општине Теслић.

Како није било пријављених за дискусију, предсједник СО је дао на гласање Извјештај о усаглашавању Стратегије развоја општине Теслић за период 2018-2027. година са законским прописима, Изјештај је једногласно усвојен:

Гласање: ЈЕДНОГЛАСНО „ЗА“ (24 одборника).

Ад.14.
 Извјештај Општинске борачке организације Теслић, о утрошку средстава из буџета општине Теслић за 2022. годину;
Како није било пријављених за расправу, предсједник СО је дао на гласање Извјештај Општинске борачке организације Теслић, о утрошку средстава из буџета општине Теслић за 2022. годину, Извјештај је једногласно усвојен:

Гласање: ЈЕДНОГЛАСНО „ЗА“ (24 одборника).

Ад.15.
 Извјештај Општинске организације Црвеног крста општине Теслић, о утрошку средстава из буџета општине Теслић за 2022. годину;
Како није било пријављених за расправу, предсједник СО је дао на гласање Извјештај Општинске организације Црвеног крста општине Теслић, о утрошку средстава из буџета општине Теслић за 2022. годину, Извјештај је једногласно усвојен:

Гласање: ЈЕДНОГЛАСНО „ЗА“ (24 одборника).

Ад. 16. Извјештај СПКД „Просвјета“ Теслић, о утрошку средстава из буџета општине Теслић за 2022. годину;
Уводно излагање је изнио Алекса Касаповић, директор СПКД „Просвјета“ Теслић.

Како није било пријављених за расправу, предсједник СО је ставио на гласање Извјештај СПКД „Просвјета“ Теслић, о утрошку средстава из буџета општине Теслић за 2022. годину, Извјештај је једногласно усвојен:

Гласање: ЈЕДНОГЛАСНО „ЗА“ (24 одборника).

Ад. 17. Извјештај КД „Препород“ Теслић, о утрошку средстава из буџета општине Теслић за 2022. годину;
Како није било пријављених за дискусију, предсједник СО је дао на гласање Извјештај КД „Препород“ Теслић, о утрошку средстава из буџета општине Теслић за 2022. годину, Извјештај је једногласно усвојен:

Гласање: ЈЕДНОГЛАСНО „ЗА“ (24 одборника).

Предсједник Клуба одборника СДС-а је затражио паузу од 5 минута (13:21).

Ад. 18. Извјештаји о раду о пословању јавних предузећа и установа у 2022. години:

· ЈУ Центар за социјални рад Теслић,
Како није било пријављених за расправу, предсједник СО је дао на гласање Извјештај о раду и пословању ЈУ Центар за социјални рад Теслић у 2022. години, Извјештај је усвојен са:

Гласање: 17 „ЗА“, 0 „ПРОТИВ“, 5 „УЗДРЖАНИ“.

· ЈПУ Дјечији вртић "Палчић" Теслић, 
Како није било пријављених за расправу, предсједник СО је ставио на гласање Извјештај о раду и пословању ЈПУ Дјечији вртић "Палчић" Теслић за 2022. годину, Извјештај је усвојен са:
Гласање: 17 „ЗА“, 0 „ПРОТИВ“, 5 „УЗДРЖАНИ“.

· ЈУ Народна библиотека "Данило Киш" Теслић, 
Како није било пријављених за расправу, предсједник СО је дао на гласање Извјештај о раду и пословању ЈУ Народна библиотека "Данило Киш" Теслић, Извјештај је једногласно усвојен:

Гласање: ЈЕДНОГЛАСНО „ЗА“.

· ЈУ Туристичка организација општине Теслић, 
Како није било пријављених за расправу, предсједник СО је дао на гласање Извјештај о раду и пословању ЈУ Туристичка организација општине Теслић за 2022. годину, Извјештај је усвојен са:

Гласање: 17 „ЗА“, 0 „ПРОТИВ“, 6 „УЗДРЖАНИ“.

· ЈУ Спортски центар „Радолинка“ Теслић,
Како није било пријављених за дискусију, предсједник СО је ставио на гласање Извјештај о раду и пословању ЈУ Спортски центар „Радолинка“ Теслић за 2022. годину, Извјештај је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.
· ЈУ „Културни центар Теслић,
Како није било пријављених за расправу, предсједник СО је дао на гласање Извјештај о раду и пословању ЈУ „Културни центар Теслић за 2022. годину, Извјештај је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.
· ПКД „Рад“ а.д. Теслић,
Како није било пријављених за расправу, предсједник СО је дао на гласање Извјештај о раду и пословању ПКД „Рад“ а.д. Теслић за 2022. годину, Извјештај је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.

· КП „Комуналац“ а.д. Теслић,
Како није било пријављених за дискусију, предсједник СО је ставио на гласање Извјештај о раду и пословању КП „Комуналац“ а.д. Теслић, Извјештај је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.

Ад. 19. Извјештај o раду у Скупштини акционара општине ПКД „Рад“ а.д. Теслић и КП „Комуналац“ а.д. Теслић за период 01.01. – 31.12.2022. године;
Како није било пријављених за расправу, предсједник СО је дао на гласање Извјештај o раду у Скупштини акционара општине ПКД „Рад“ а.д. Теслић и КП „Комуналац“ а.д. Теслић за период 01.01. – 31.12.2022. године, Изјештај је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.

Ад.20.
 Одборничка питања;
Ђорђе Гајић – „Занима ме да ли имамо сву потребну документацију да се иде у расписивање тендера за изградњу пјешачке стазе уз регионални пут, дионица Барићи – Доњи Ранковић, када се расписује тендер и да ли је реално да ће се бар први дио те стазе урадити до краја текуће године“?
Милован Станковић – „Вјероватно је познато да је прошле године проведена процедура јавне набавке, била су два понуђача и са једним су били уговорени радови. Нажалост, није дошло до реализације из два разлога. Један је због процедуралних разлога, а они су мање битни и важни. Више је био проблематичан сам капацитет извођача радова, о чему сам у више наврата за овом говорницом информисао Скупштину општине Теслић. Данас је усвојен нови Програм за наредну годину и чим се објави и постане правоснажан, ми очекујемо да ћемо сукцесивно покретати поступке јавних набавки. Јавна набавка у процедури траје онолико како је прописано Законом о јавним набавкама и надам се да ће бити заинтересованих понуђача и у овој години. Не могу децидно рећи, али колико ми је познато, има још неких ситних детаља везано за локацијске услове. Прошле године смо дуго времена провели чекајући од Републичке управе за геодетске и имовинско-правне послове све локације, јер горе нема новог премјера и заиста смо ту изгубили значајно вријеме да уђемо у процедуру са ЈП Путеви Републике Српске да добијемо сагласност. Надам се да ту неће бити спора, јер за рјешење које је ишло десном страном од Теслића према Чечави смо имали грађевинску дозволу и све разријешено. С обзиром да је било јако скупо рјешење, ми смо се опредијелили за лијеву страну пута и сматрам да ту не би требало бити затезања од стране ЈП Путеви Републике Српске“.
Радислав Ђурић – „Да ли ће Начелник општине Теслић икада више присуствовати сједницама Скупштине општине Теслић“?
Драган Кршић - „Одговор на моје питање постављено на 19. редовној сједници СО Теслић је гласио да ће се радови на мосту Пасјача завршити на прољеће, када то временски услови дозволе. Прољеће је дошло, радови нису завршени. Од надлежног одјељења тражим детаљан одговор из ког разлога радови на мосту Пасјача везани за изолацију и асфалт на мосту нису завршени, имајући у виду да се на ове радове чека око годину и по дана. Пошто су мјештани једним дијелом финансирали изградњу моста, потребан је детаљан одговор како не би дошло до покретања тужбе према надлежном одјељењу“?
Ад.21.
 Разно – Није ништа предвиђено.
Како је у потпуности исцрпљен дневни ред за ХXIII редовну сједницу, Предсједник СО је исту закључио у 13:42 часова.

НАПОМЕНА: Саставни дио овог извода из записника је тонски снимак са ХXIII редовне сједнице Скупштине општине Теслић, одржане 27.3.2023. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

